
Suvestinė redakcija nuo 2025-03-01

Įsakymas paskelbtas: Žin. 2006, Nr. 104-3992, i. k. 1062270ISAK001R-295

Nauja redakcija nuo 2020-08-04:
Nr. 1R-241,
2020-08-03,
paskelbta TAR 2020-08-03, i. k. 2020-16832                

LIETUVOS RESPUBLIKOS TEISINGUMO MINISTRAS

ĮSAKYMAS
DĖL ANTSTOLIŲ DRAUSMĖS BYLŲ IŠKĖLIMO IR NAGRINĖJIMO TAISYKLIŲ IR ANTSTOLIŲ GARBĖS TEISMO VEIKLOS NUOSTATŲ PATVIRTINIMO

2006 m. rugsėjo 26 d. Nr. 1R-295
Vilnius

Vadovaudamasis Lietuvos Respublikos antstolių įstatymo 13 straipsnio 6 dalimi, 49 straipsnio 3 dalimi,
t virtinu pridedamus:
.	Antstolių drausmės bylų iškėlimo ir nagrinėjimo taisykles.
.	Antstolių garbės teismo veiklos nuostatus. 



TEISINGUMO MINISTRAS	PETRAS BAGUŠKA


PATVIRTINTA
Lietuvos Respublikos teisingumo ministro 
2006 m. rugsėjo 26 d. įsakymu Nr. 1R-295
(Lietuvos Respublikos teisingumo ministro 
2020 m. rugpjūčio 3 d. įsakymo Nr. 1R-241 
redakcija)



 SKYRIUS


. Šios taisyklės nustato antstolių drausmės bylų iškėlimo ir nagrinėjimo tvarką.
. Antstolių drausmės bylos iškeliamos ir nagrinėjamos vadovaujantis Lietuvos Respublikos antstolių įstatymu, Lietuvos Respublikos teisingumo ministro tvirtinamais Antstolių garbės teismo veiklos nuostatais, šiomis taisyklėmis ir kitais teisės aktais.
. Iškeliant ir nagrinėjant antstolių drausmės bylas dėl Lietuvos Respublikos pinigų plovimo ir teroristų finansavimo prevencijos įstatymo reikalavimų pažeidimo šios taisyklės taikomos tiek, kiek šių procedūrų nereglamentuoja Pinigų plovimo ir teroristų finansavimo prevencijos įstatymas. 
Papildyta punktu:
Nr. 1R-203,
2024-07-05,
paskelbta TAR 2024-07-08, i. k. 2024-12694        

. Šios taisyklės mutatis mutandis taikomos antstolių atstovams ir antstolių padėjėjams.
Punkto pakeitimai:
Nr. 1R-380,
2022-11-28,
paskelbta TAR 2022-11-28, i. k. 2022-24029            

 SKYRIUS


. Drausmės byla antstoliui gali būti iškelta esant vienam iš šių pagrindų: 
. išnagrinėjus rašytinį skundą, pranešimą, prašymą, pareiškimą ar įvertinus viešai paskelbtą ar Lietuvos Respublikos teisingumo ministerijos ar Lietuvos antstolių rūmų turimą informaciją ir nustačius tapačių ar skirtingų pasikartojančių ir (ar) tęstinių antstolio veiklą reglamentuojančių teisės aktų, nurodytų Antstolių įstatymo 13 straipsnio 1 dalyje, reikalavimų pažeidimų ar kad antstolis pažeidė antstolių profesinės veiklos etikos principus ir (ar) reikalavimus ir dėl to abiem atvejais gali būti daroma ar yra daroma neigiama įtaka vykdymo proceso dalyvių teisėms ir (ar) teisėtiems interesams ir (ar) menkinama antstolio profesijos garbė ir prestižas;
Papunkčio pakeitimai:
Nr. 1R-131,
2024-04-19,
paskelbta TAR 2024-04-22, i. k. 2024-07282            

. įvertinus antstolio veiklos patikrinimo akte pateiktą siūlymą dėl drausmės bylos antstoliui iškėlimo; 
. antstoliui per nustatytą terminą be pateisinamos priežasties nepašalinus jo veiklos patikrinimo metu nustatytų pažeidimų, galinčių daryti ar darančių neigiamą įtaką vykdymo proceso dalyvių teisėms ir (ar) teisėtiems interesams, ir (ar) pasikartojančių, ankstesnio antstolio veiklos patikrinimo metu nustatytų trūkumų ir (ar) pažeidimų arba netinkamai juos pašalinus;
. antstoliui be pateisinamos priežasties nedalyvavus ar vengus dalyvauti atliekant jo veiklos patikrinimą, nepateikus prašomos informacijos ar duomenų arba pateikus klaidingą informaciją ar duomenis, nevykdžius kitų teisėtų patikrinimą atlikusių asmenų reikalavimų ar kitaip nebendradarbiavus;
. antstoliui be pateisinamos priežasties nevykdžius jam teisės aktų nustatytos pareigos teikti informaciją ar duomenis jo veiklą kontroliuojančioms ir (ar) tikrinančioms institucijoms, pateikus klaidingą informaciją, nevykdžius kitų teisėtų šių institucijų reikalavimų;
. gavus teismo sprendimą, kuriame konstatuoti imperatyvių procesinės teisės normų pažeidimai, galintys daryti ir (ar) darantys neigiamą įtaką proceso dalyvių teisėms ir (ar) teisėtiems interesams ir (ar) menkinantys antstolio profesijos garbę ir prestižą;
. įvertinus antstolio teikimą iškelti drausmės bylą antstolio padėjėjui dėl tapačių ar skirtingų pasikartojančių ir (ar) tęstinių teisės aktų, nurodytų Antstolių įstatymo 13 straipsnio 1 dalyje, reikalavimų pažeidimų, galinčių daryti ar darančių neigiamą įtaką vykdymo proceso dalyvių teisėms ir (ar) teisėtiems interesams ir (ar) menkinančių antstolio profesijos garbę ir prestižą, kai drausmės byla keliama antstolio padėjėjui;
Papunkčio pakeitimai:
Nr. 1R-131,
2024-04-19,
paskelbta TAR 2024-04-22, i. k. 2024-07282            

. nustačius, kad antstolis galimai pažeidė Pinigų plovimo ir teroristų finansavimo prevencijos įstatymo reikalavimus. 
Papildyta papunkčiu:
Nr. 1R-203,
2024-07-05,
paskelbta TAR 2024-07-08, i. k. 2024-12694        

Punkto pakeitimai:
Nr. 1R-380,
2022-11-28,
paskelbta TAR 2022-11-28, i. k. 2022-24029            

. Teisingumo ministras drausmės bylą iškelia šių taisyklių 4.1–4.7 papunkčiuose nurodytais pagrindais priimdamas įsakymą dėl drausmės bylos iškėlimo.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Lietuvos antstolių rūmų prezidiumas drausmės bylą iškelia šių taisyklių 4 punkte nurodytais pagrindais priimdamas nutarimą dėl drausmės bylos iškėlimo.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Sprendžiant dėl drausmės bylos iškėlimo pasiūloma antstoliui per 7 darbo dienas pateikti paaiškinimus, susijusius su veiksmais ar neveikimu, dėl kurių gali būti keliama drausmės byla, pateikti turimus dokumentus ir įrodymus, pagrindžiančius nagrinėjamas aplinkybes.
Punkto pakeitimai:
Nr. 1R-131,
2024-04-19,
paskelbta TAR 2024-04-22, i. k. 2024-07282            

. Sprendime iškelti drausmės bylą nurodoma:
. subjektas, iškėlęs drausmės bylą;
. drausmės bylos iškėlimo data;
. antstolio, kuriam iškelta drausmės byla, vardas, pavardė ir antstolio kontoros, kurioje jis dirba, pavadinimas;
. pažeidimo padarymo ir (ar) paaiškėjimo data;
. pažeidimo aplinkybės ir jas patvirtinantys dokumentai (faktinis pagrindas);
. teisės aktai, kuriuos antstolis savo veiksmais ar neveikimu pažeidė (teisinis pagrindas).
. Prie sprendimo iškelti antstoliui drausmės bylą pridedami visi sprendžiant drausmės bylos iškėlimo klausimą surinkti dokumentai ar jų kopijos.
. Teisingumo ministro įsakymas ar Lietuvos antstolių rūmų prezidiumo nutarimas dėl drausmės bylos antstoliui iškėlimo turi būti siunčiamas antstoliui, kuriam iškelta drausmės byla. Jei drausmės byla iškelta Lietuvos antstolių rūmų prezidiumo nutarimu, šio nutarimo kopija siunčiama Teisingumo ministerijai. Priimtas sprendimas ir visa sprendžiant drausmės bylos iškėlimo klausimą surinkta medžiaga per 3 darbo dienas perduodami Antstolių garbės teismui.
Punkto pakeitimai:
Nr. 1R-380,
2022-11-28,
paskelbta TAR 2022-11-28, i. k. 2022-24029            

 SKYRIUS


. Gautą sprendimą iškelti antstoliui drausmės bylą ir dokumentus, susijusius su drausmės bylos iškėlimu, Antstolių garbės teismo sekretorius užregistruoja ir apie tai ne vėliau kaip kitą darbo dieną informuoja Antstolių garbės teismo pirmininką.
. Antstolių garbės teismo pirmininkas apie gautą sprendimą iškelti drausmės bylą informuoja Antstolių garbės teismo narius ir praneša apie parengiamojo posėdžio datą, laiką ir vietą. Parengiamasis Antstolių garbės teismo posėdis turi įvykti ne vėliau kaip per 5 darbo dienas nuo sprendimo iškelti drausmės bylą gavimo dienos.
. Kai drausmės byla iškelta antstoliui, kurio įgaliojimai sustabdyti, atlikus jo profesinės veiklos patikrinimą, parengiamasis Antstolių garbės teismo posėdis neorganizuojamas, šio teismo pirmininko sprendimu iš karto skiriamas posėdis, kuriame bus iš esmės nagrinėjama antstolio drausmės byla.
. Parengiamajame  posėdyje Antstolių garbės teismo nariai susipažįsta su sprendimu iškelti drausmės bylą ir pateikta medžiaga. Šiame posėdyje priimamas nutarimas dėl posėdžio, kuriame bus nagrinėjama drausmės byla, datos, laiko ir vietos, dėl papildomų dokumentų ir (ar) duomenų surinkimo, asmenų kvietimo dalyvauti Antstolių garbės teismo posėdyje.
. Antstolio drausmės byla turi būti išnagrinėta ne vėliau kaip per 30 dienų nuo jos iškėlimo dienos, išskyrus atvejus, kai šis terminas šių taisyklių 27 punkte nurodytais atvejais pratęsiamas, tačiau drausmės byla turi būti išnagrinėta ne vėliau kaip per 30 dienų nuo tos dienos, kurią išnyko aplinkybės, dėl kurių drausmės bylos išnagrinėjimo terminas buvo pratęstas.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Antstolis, kurio drausmės byla bus nagrinėjama, Lietuvos antstolių rūmai, Teisingumo ministerija ir kiti asmenys, turintys teisę dalyvauti Antstolių garbės teismo posėdyje, apie Antstolių garbės teismo posėdžio datą, laiką ir vietą informuojami šių taisyklių 17 punkte nustatyta tvarka ne vėliau kaip prieš 5 darbo dienas iki šio posėdžio dienos. Jei drausmės byla iškelta šių taisyklių 4.8  papunktyje nurodytu pagrindu, informacija apie posėdį antstoliui išsiunčiama registruotąja pašto siunta ne vėliau kaip prieš 10 darbo dienų iki Antstolių garbės teismo posėdžio dienos.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Antstoliui ir subjektui, iškėlusiam drausmės bylą, pasiūloma ne vėliau kaip prieš 3 darbo dienas iki Antstolių garbės teismo posėdžio dienos pateikti paaiškinimus ar turimus dokumentus, susijusius su iškelta drausmės byla. Jei drausmės byla iškelta šių taisyklių 4.8 papunktyje nurodytu pagrindu, antstoliui suteikiamas ne trumpesnis kaip 14 darbo dienų terminas šiems paaiškinimams ar dokumentams pateikti. 
Papildyta punktu:
Nr. 1R-203,
2024-07-05,
paskelbta TAR 2024-07-08, i. k. 2024-12694        

. Antstoliui, jo atstovui, Lietuvos antstolių rūmams, Teisingumo ministerijai ir kitiems drausmės bylos dalyviams ar jų atstovams Antstolių garbės teismo pranešimai ir kiti dokumentai ne vėliau kaip per 3 darbo dienas nuo jų parengimo ar gavimo dienos įteikiami pasirašytinai, išsiunčiami elektroniniu paštu arba registruotąja pašto siunta, jei šiose taisyklėse nenustatyta kitaip.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

 SKYRIUS


. Antstolių garbės teismo posėdyje, kuriame nagrinėjama antstolio drausmės byla, gali dalyvauti tik į posėdį pakviesti asmenys.  
. Jeigu Antstolių garbės teismo posėdyje antstolis negali dalyvauti dėl svarbių priežasčių, pateikia tai patvirtinančius dokumentus ir prašo bylos nagrinėjimą atidėti, posėdis atidedamas. Jeigu antstolio neatvykimo į posėdį priežastis Antstolių garbės teismas pripažįsta nesvarbiomis arba antstolis nepateikia neatvykimo priežastis patvirtinančių dokumentų, drausmės byla gali būti nagrinėjama jam nedalyvaujant, išskyrus atvejus, kai Antstolių garbės teismas nusprendžia, kad antstolio dalyvavimas nagrinėjant drausmės bylą būtinas. Tokiu atveju bylos nagrinėjimas atidedamas.
. Jeigu drausmės byla antstoliui iškelta Lietuvos antstolių rūmų prezidiumo nutarimu, Antstolių garbės teismo posėdyje turi teisę dalyvauti Teisingumo ministerijos atstovas. Antstolių garbės teismui nutarus, į posėdį gali būti kviečiami ir kiti asmenys, kurie gali pateikti paaiškinimus ar turimus duomenis, reikalingus nagrinėjant drausmės bylą. Kitų asmenų neatvykimas į posėdį nėra kliūtis nagrinėti drausmės bylą, išskyrus atvejus, kai Antstolių garbės teismas nusprendžia, kad šių asmenų dalyvavimas būtinas, siekiant išsamiai ir visapusiškai išnagrinėti faktines aplinkybes ir priimti pagrįstą sprendimą.
. Antstolių garbės teismo nariui ar šio teismo sekretoriui pareikštas nušalinimas išsprendžiamas Antstolių garbės teismo posėdyje teisingumo ministro tvirtinamų Antstolių garbės teismo veiklos nuostatų nustatyta tvarka. Nušalinimas Antstolių garbės teismo nariui ar šio teismo sekretoriui gali būti pareikštas iki Antstolių garbės teismo uždaro pasitarimo, kuriame priimamas sprendimas, pradžios. 
. Antstolių garbės teismas, nagrinėdamas dalyvaujančių asmenų prašymus, išklauso visų posėdyje dalyvaujančių asmenų nuomonę.
. Antstolių garbės teismo posėdį pradeda šio teismo pirmininkas, jis paskelbia, kokia drausmės byla bus nagrinėjama, pristato teismo sudėtį, išaiškina proceso dalyvių teisę pareikšti nušalinimus, paaiškina kitas jų teises, pasiūlo pateikti papildomus dokumentus, susijusius su nagrinėjama drausmės byla. 
. Drausmės bylos nagrinėjimas iš esmės pradedamas Antstolių garbės teismo nario (pranešėjo) pranešimu, kuriuo pristatomas sprendimas dėl drausmės bylos iškėlimo, aplinkybės, dėl kurių buvo iškelta drausmės byla, byloje esantys įrodymai, kitos esminės aplinkybės. 
. Pirmiausia turi teisę pasisakyti subjektas, kurio iniciatyva iškelta drausmės byla, arba jo įgaliotas atstovas, po to – antstolis, kuriam iškelta drausmės byla, ir jo atstovas, kiti posėdyje dalyvaujantys asmenys ir jų atstovai. Posėdžio metu Antstolių garbės teismo nariai gali užduoti klausimų, susijusių su nagrinėjama drausmės byla.
. Antstolių garbės teismo posėdis protokoluojamas. Protokole nurodoma:
. posėdžio data, laikas ir vieta;
. posėdyje dalyvaujantys Antstolių garbės teismo nariai;
. kiti posėdyje dalyvaujantys asmenys;
. duomenys apie nagrinėjamą drausmės bylą;
. duomenys apie tai, kad posėdžio dalyviams išaiškinta posėdžio tvarka ir jų teisės;
. pareikšti nušalinimai ir jų išsprendimas;
. bylos nagrinėjimui pateikti dokumentai ir kiti įrodymai;
. posėdyje dalyvaujančių asmenų pasisakymų ir paaiškinimų Antstolių garbės teismui glaustas turinys.
. Drausmės bylos išnagrinėjimo terminas Antstolių garbės teismo motyvuotu sprendimu gali būti pratęstas:
. kai antstolis negali dalyvauti Antstolių garbės teismo posėdyje dėl priežasčių, kurias Antstolių garbės teismas pripažįsta svarbiomis, ir nusprendžia, kad drausmės byla negalės būti tinkamai išnagrinėta nedalyvaujant antstoliui;
. paaiškėjus kitoms svarbioms aplinkybėms, dėl kurių būtina pratęsti drausmės bylos išnagrinėjimo terminą.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Išnykus aplinkybėms, dėl kurių drausmės bylos išnagrinėjimo terminas buvo pratęstas, Antstolių garbės teismas paskiria drausmės bylos nagrinėjimo datą, jei ši data nebuvo paskirta pratęsiant bylos išnagrinėjimo terminą.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

  SKYRIUS


. Išklausęs posėdyje dalyvaujančius asmenis, Antstolių garbės teismas priima vieną iš Antstolių įstatymo 14 straipsnio 1 dalyje nurodytų sprendimų. Sprendimas priimamas uždarame pasitarime, jame dalyvauja tik Antstolių garbės teismo nariai. Sprendimą pasirašo visi priimant sprendimą dalyvavę šio teismo nariai. Antstolių garbės teismo narys, nesutikęs su sprendimu, turi teisę raštu išdėstyti savo atskirąją nuomonę, kuri pridedama prie drausmės bylos.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Antstolių garbės teismo sprendimas priimamas ir paskelbiamas tą pačią dieną, kai buvo išnagrinėta drausmės byla. Antstolių garbės teismas, atsižvelgdamas į išnagrinėtos drausmės bylos sudėtingumą ir apimtį, gali nuspręsti tą pačią dieną paskelbti tik įžanginę ir rezoliucinę sprendimo dalis. Tokiu atveju visas sprendimas turi būti surašytas ne vėliau kaip per 3 darbo dienas nuo sprendimo priėmimo dienos. Antstolių garbės teismo nario atskiroji nuomonė, jei ji buvo pateikta, skelbiant Antstolių garbės teismo sprendimą neskaitoma. 
. Antstolių garbės teismo sprendimas, kuriuo išsprendžiama drausmės byla, susideda iš įžanginės, aprašomosios, motyvuojamosios ir rezoliucinės dalių. Įžanginėje dalyje nurodoma: Antstolių garbės teismo pavadinimas, sprendimo priėmimo laikas ir vieta, nagrinėjant bylą dalyvavę Antstolių garbės teismo nariai, sekretoriaus vardas ir pavardė, bylos nagrinėjime dalyvavę proceso dalyviai, antstolio, kuriam iškelta drausmės byla, vardas, pavardė ir kontoros, kurioje jis dirba, pavadinimas. Aprašomojoje dalyje nurodoma: antstolio veika, dėl kurios padarymo buvo iškelta drausmės byla, subjektas, kurio iniciatyva iškelta drausmės byla, nagrinėjant bylą dalyvavusių proceso dalyvių paaiškinimai. Motyvuojamojoje dalyje nurodoma: nustatytos aplinkybės, į kurias buvo atsižvelgta priimant sprendimą, argumentai, kuriais Antstolių garbės teismas grindžia padarytas išvadas. Rezoliucinėje dalyje nurodoma: Antstolių garbės teismo sprendimas ir jo apskundimo tvarka. 
. Antstoliui, kurio drausmės byla buvo nagrinėjama, jo atstovui, Teisingumo ministerijai, Lietuvos antstolių rūmų prezidiumui, kitiems asmenims, turintiems teisę skųsti Antstolių garbės teismo sprendimą, šis sprendimas ir Antstolių garbės teismo nario atskiroji nuomonė (jei buvo pateikta) įteikiami šių taisyklių 17 punkte nustatyta tvarka ir terminais. Jei Antstolių garbės teismas priima sprendimą dėl Pinigų plovimo ir teroristų finansavimo prevencijos įstatymo 36 straipsnio 1 dalies 1, 2 ir 6 punktuose nurodytų poveikio priemonių (toliau – poveikio priemonės) taikymo, šis sprendimas ir Antstolių garbės teismo nario atskiroji nuomonė (jei buvo pateikta) antstoliui išsiunčiami registruotąja pašto siunta arba įteikiami pasirašytinai.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Asmuo, apskundęs Antstolių garbės teismo sprendimą, ne vėliau kaip per 3 darbo dienas nuo jo apskundimo apie tai raštu informuoja Antstolių garbės teismą. 
. Pranešimai apie Antstolių įstatymo 14 straipsnio 1 dalies 4 ir 5 punktuose nurodytų Antstolių garbės teismo sprendimų įsiteisėjimą ne vėliau kaip kitą darbo dieną po šių sprendimų įsiteisėjimo dienos šių taisyklių 17 punkte nustatyta tvarka išsiunčiami antstoliui, jo atstovui, Teisingumo ministerijai ir Lietuvos antstolių rūmams. Informacija apie įsiteisėjusius Antstolių garbės teismo sprendimus dėl poveikio priemonių taikymo skelbiama Lietuvos antstolių rūmų interneto svetainėje Pinigų plovimo ir teroristų finansavimo prevencijos įstatymo 41 straipsnyje nustatyta tvarka ir terminais.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Antstolių drausmės bylos saugomos Lietuvos antstolių rūmuose.
. Antstolis, kuriam paskirta Antstolių įstatymo 15 straipsnio 1 dalies 3, 4 punktuose nurodyta drausminė nuobauda, privalo informuoti Antstolių garbės teismą apie paskirtų nuobaudų įvykdymą.  
. Antstolis, kuriam paskirta Antstolių įstatymo 15 straipsnyje numatyta drausminė nuobauda, ne anksčiau kaip po 6 mėnesių nuo nuobaudos paskyrimo dienos turi teisę kreiptis į Antstolių garbės teismą su prašymu panaikinti drausminę nuobaudą nepasibaigus jos galiojimo terminui.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Prašymas panaikinti drausminę nuobaudą nepasibaigus jos galiojimo terminui turi būti išnagrinėtas ne vėliau kaip per 30 dienų nuo jo gavimo. 
. Prašymas panaikinti drausminę nuobaudą nagrinėjamas Antstolių garbės teismo posėdyje dalyvaujant antstoliui, pateikusiam šį prašymą. Posėdyje gali dalyvauti Teisingumo ministerijos ir Lietuvos antstolių rūmų prezidiumo atstovai. Apie Antstolių garbės teismo posėdžio datą, laiką ir vietą ne vėliau kaip prieš 5 darbo dienas iki šio posėdžio dienos šių taisyklių 17 punkte nustatyta tvarka informuojamas antstolis, kurio prašymas bus nagrinėjamas, Teisingumo ministerija ir Lietuvos antstolių rūmai.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

. Iki Antstolių garbės teismo posėdžio, kuriame nagrinėjamas prašymas panaikinti drausminę nuobaudą nepasibaigus jos galiojimo terminui, Antstolių garbės teismas privalo surinkti duomenis apie tai, ar antstoliui per 6 mėnesius nuo nuobaudos paskyrimo buvo iškelta drausmės byla, inicijuota neeilinė atestacija, taip pat gauti Teisingumo ministerijos ir Lietuvos antstolių rūmų prezidiumo motyvuotą nuomonę dėl drausminės nuobaudos panaikinimo nepasibaigus jos galiojimo terminui.
. Išnagrinėjęs surinktą medžiagą, susijusią su antstolio prašymu panaikinti drausminę nuobaudą nepasibaigus jos galiojimo terminui, išklausęs prašymą pateikusį antstolį, kitus posėdyje dalyvaujančius asmenis, Antstolių garbės teismas sprendimą priima uždarame pasitarime. Pasitarime dalyvauja tik Antstolių garbės teismo nariai. Antstolių garbės teismo sprendimas prašymą pateikusiam asmeniui, Teisingumo ministerijai ir Lietuvos antstolių rūmams įteikiamas šių taisyklių 17 punkte nustatyta tvarka ir terminais.
Punkto pakeitimai:
Nr. 1R-203,
2024-07-05,
paskelbta TAR 2024-07-08, i. k. 2024-12694            

______________


PATVIRTINTA
Lietuvos Respublikos teisingumo ministro 
2006 m. rugsėjo 26 d. įsakymu Nr.  1R-295
(Lietuvos Respublikos teisingumo ministro 
2020 m. rugpjūčio 3 d. įsakymo Nr. 1R-241 
redakcija)



 SKYRIUS


. Šie nuostatai reguliuoja Antstolių garbės teismo darbo organizavimą nagrinėjant antstolių  drausmės bylas ir sprendžiant antstolių ginčus, susijusius su profesine veikla. 
. Šie nuostatai mutatis mutandis taikomi nagrinėjant antstolių atstovams ir antstolių padėjėjams iškeltas drausmės bylas.
Punkto pakeitimai:
Nr. 1R-48,
2025-02-20,
paskelbta TAR 2025-02-20, i. k. 2025-02740            

. Antstoliams iškeltas drausmės bylas Antstolių garbės teismas nagrinėja vadovaudamasis Lietuvos Respublikos antstolių įstatymu, Lietuvos Respublikos teisingumo ministro tvirtinamomis antstolių drausmės bylų iškėlimo ir nagrinėjimo taisyklėmis, šiais nuostatais ir kitais teisės aktais.
. Antstolių garbės teismas, nagrinėdamas antstolių drausmės bylas, vadovaujasi nepriklausomumo, nešališkumo, objektyvaus ir visapusiško drausmės bylos aplinkybių ištyrimo, operatyvumo principais. 
. Antstolių garbės teismo narys nei prieš nagrinėjant drausmės bylą, nei jos nagrinėjimo metu negali reikšti savo pažiūrų ar išankstinės nuomonės dėl antstolio, kurio drausmės byla bus ar yra nagrinėjama, arba dėl šios bylos baigties.

 SKYRIUS


. Antstolių garbės teismo nariai skiriami Antstolių įstatymo nustatyta tvarka.
. Antstolių garbės teismo nariai iki pirmo Antstolių garbės teismo posėdžio pasirašo pasižadėjimą užtikrinti Antstolių garbės teismo informacijos konfidencialumą (priedas).
Punkto pakeitimai:
Nr. 1R-48,
2025-02-20,
paskelbta TAR 2025-02-20, i. k. 2025-02740            

. Antstolių garbės teismo nariai pirmame posėdyje išsirenka šio teismo pirmininką ir pirmininko pavaduotoją. Antstolių garbės teismo darbą organizuoja pirmininkas, o jo nesant – pirmininko pavaduotojas.
. Antstolių garbės teismo nario įgaliojimai pasibaigia:
. suėjus Antstolių garbės teismo nario įgaliojimų terminui;
. paskyrus antstoliui drausminę nuobaudą;
. pasibaigus antstolio įgaliojimams;
. atšaukus, atsistatydinus ar pašalinus iš Antstolių garbės teismo nario pareigų.
Papunkčio pakeitimai:
Nr. 1R-48,
2025-02-20,
paskelbta TAR 2025-02-20, i. k. 2025-02740            

. Antstolių garbės teismo nario, išrinkto iš antstolių, įgaliojimai sustabdomi, jei sustabdomi jo kaip antstolio įgaliojimai. Sustabdyti įgaliojimai atnaujinami išnykus aplinkybėms, dėl kurių jei buvo sustabdyti.
. Antstolių garbės teismo veiklą užtikrina Lietuvos antstolių rūmai, kurie paskiria Antstolių garbės teismo sekretorių, aptarnaujantį Antstolių garbės teismą. Antstolių garbės teismo sekretorius nėra šio teismo narys.

 SKYRIUS


. Antstolių drausmės bylos nagrinėjamos Antstolių garbės teismo posėdyje. Antstolių garbės teismo posėdžiai paprastai vyksta Lietuvos antstolių rūmų patalpose.
. Antstolių garbės teismo sprendimu posėdžiai gali vykti nuotoliniu būdu – naudojant vaizdo konferencijų ryšį. Parengiamasis posėdis gali vykti naudojant elektronines ryšio priemones.
. Antstolių garbės teismo posėdžių datą, laiką ir vietą nustato ir jiems pirmininkauja šio teismo pirmininkas, o jo nesant ar jam nusišalinus – pirmininko pavaduotojas arba kitas Antstolių garbės teismo narių balsų dauguma iš antstolių išrinktas šio teismo narys.
. Antstolių garbės teismo posėdis laikomas teisėtu, kai jame dalyvauja ne mažiau kaip pusė šio teismo narių.
Punkto pakeitimai:
Nr. 1R-48,
2025-02-20,
paskelbta TAR 2025-02-20, i. k. 2025-02740            

. Antstolių garbės teismo pirmininkas ar kitas jo narys, jei jį su antstoliu, kuriam iškelta drausmės byla, sieja artimi giminystės, šeimos ar svainystės ryšiai (antstolio tėvai, broliai ar seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ar vaikai) ar yra kitų aplinkybių, kurios gali kelti abejonių jo nešališkumu, privalo nusišalinti nuo drausmės bylos nagrinėjimo. Antstolių garbės teismo narys, nenusišalinęs nuo drausmės bylos nagrinėjimo, gali būti nušalintas Antstolių garbės teismo narių sprendimu. Šio punkto nuostatos taip pat taikomos ir Antstolių garbės teismo sekretoriui. Nusišalinus Antstolių garbės teismo sekretoriui ar jį nušalinus, posėdžio protokolą posėdžio pirmininko pavedimu rašo vienas iš Antstolių garbės teismo narių.
. Antstolių garbės teismo sprendimai priimami uždarame posėdyje dalyvaujančių šio  teismo narių balsų dauguma. Balsams pasiskirsčius po lygiai, lemia Antstolių garbės teismo pirmininko ar posėdžiui pirmininkaujančio asmens balsas.
. Visi Antstolių garbės teismo posėdžiai protokoluojami. Antstolių garbės teismo posėdžio eigai fiksuoti Antstolių garbės teismo sprendimu gali būti daromas garso arba garso ir vaizdo įrašas. Antstolių garbės teismo posėdžio garso, garso ir vaizdo įrašas yra sudedamoji drausmės bylos dalis.
. Antstolių garbės teismo posėdžių protokolus pasirašo visi posėdyje dalyvavę šio teismo nariai ir sekretorius. Antstolių garbės teismo sprendimus pasirašo visi posėdyje dalyvavę šio teismo nariai. Antstolių garbės teismo siunčiamus pranešimus pasirašo Antstolių garbės teismo sekretorius.
. Antstolių garbės teismo bylas ir korespondenciją tvarko, teismo posėdžius protokoluoja ir kitus su Antstolių garbės teismo veikla susijusius teismo pirmininko pavedimus vykdo Antstolių garbės teismo sekretorius.

 SKYRIUS


. Lietuvos antstolių rūmų prezidiumui pavedus, Antstolių garbės teismas tarpininkauja sprendžiant antstolių tarpusavio ginčus, susijusius su profesine veikla. Antstolių garbės teismas tarpininkauja sprendžiant šiuos ginčus tik rašytiniu visų ginče dalyvaujančių antstolių sutikimu.
. Antstolių garbės teismas tarpininkauja sprendžiant antstolių ginčus, susijusius su profesine veikla, vadovaudamasis Lietuvos antstolių rūmų prezidiumo arba visų ginče dalyvaujančių antstolių patvirtintomis taisyklėmis.
. Antstolių garbės teismas tarpininkauja sprendžiant antstolių ginčus, susijusius su profesine veikla, Antstolių garbės teismo posėdyje.
. Antstolių garbės teismui tarpininkaujant, kai sprendžiami antstolių ginčai, susiję su profesine veikla, mutatis mutandis taikomos šių nuostatų II skyriaus nuostatos.
. Antstolių garbės teismo sprendimus, priimtus šiam teismui tarpininkaujant, kai sprendžiami antstolių ginčai, susiję su profesine veikla, pasirašo visi ginče dalyvaujantys antstoliai, Antstolių garbės teismo pirmininkas, o jo nesant ar jam nusišalinus – pirmininko pavaduotojas arba kitas Antstolių garbės teismo narių išrinktas šio teismo narys.
. Antstolių garbės teismo sprendimai, priimti šiam teismui tarpininkaujant, kai buvo sprendžiami antstolių ginčai, susiję su profesine veikla, yra rekomendacinio pobūdžio ir įgyvendinami antstolių gera valia.

 SKYRIUS


. Antstolių garbės teismas, nusprendęs antstoliui papildomai skirti įpareigojimą atsiprašyti asmens, savo sprendime nustato šio įpareigojimo įvykdymo terminą ir būdą (tvarką). Įpareigotas atsiprašyti antstolis privalo per 30 dienų raštu informuoti Antstolių garbės teismą apie įpareigojimo įvykdymą.
______________


Antstolių garbės teismo veiklos nuostatų
priedas




PASIŽADĖJIMAS 
UŽTIKRINTI ANTSTOLIŲ GARBĖS TEISMO INFORMACIJOS KONFIDENCIALUMĄ  

______________________
(data)


Aš, ________________________, būdamas (-a) Antstolių garbės teismo nariu (-e), 
(vardas ir pavardė)   	
PASIŽADU:
1. Laikyti paslaptyje informaciją, kurią sužinojau nagrinėdamas (-a) antstolių drausmės bylas.
2. Tik teisės aktų nustatytais tikslais ir tvarka naudoti konfidencialią informaciją, kuri taps man žinoma, esant Antstolių garbės teismo nariu (-e).
3. Man patikėtus dokumentus ar duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims konfidencialios informacijos.

Žinau, kad pažeidęs (-usi) šį pasižadėjimą būsiu atšauktas (-a) iš Antstolių garbės teismo. 

Šis pasižadėjimas galios visą buvimo Antstolių garbės teismo nariu laiką, taip pat ir jam pasibaigus. 

______________________ 		____________________ 
(vardas ir pavardė) 			(parašas)


Pakeitimai:

1.

                    Lietuvos Respublikos teisingumo ministerija, Įsakymas
                
Nr. 1R-118,
2009-04-17,
Žin., 2009, Nr.
45-1777 (2009-04-23), i. k. 1092270ISAK001R-118                
Dėl teisingumo ministro 2006 m. rugsėjo 26 d . įsakymo Nr. 1R-295 "Dėl Antstolių (antstolių padėjėjų) drausmės bylų iškėlimo ir nagrinėjimo taisyklių ir Antstolių garbės teismo veiklos nuostatų patvirtinimo " pakeitimo

2.

                    Lietuvos Respublikos teisingumo ministerija, Įsakymas
                
Nr. 1R-241,
2020-08-03,
paskelbta TAR 2020-08-03, i. k. 2020-16832                
Dėl Lietuvos Respublikos teisingumo ministro 2006 m. rugsėjo 26 d. įsakymo Nr. 1R-295 „Dėl Antstolių (antstolių padėjėjų) drausmės bylų iškėlimo ir nagrinėjimo taisyklių ir antstolių garbės teismo veiklos nuostatų patvirtinimo“ pakeitimo

3.

                    Lietuvos Respublikos teisingumo ministerija, Įsakymas
                
Nr. 1R-380,
2022-11-28,
paskelbta TAR 2022-11-28, i. k. 2022-24029                
Dėl teisingumo ministro 2006 m. rugsėjo 26 d. įsakymo Nr. 1R-295 „Dėl Antstolių drausmės bylų iškėlimo ir nagrinėjimo taisyklių ir Antstolių garbės teismo veiklos nuostatų patvirtinimo“ pakeitimo

4.

                    Lietuvos Respublikos teisingumo ministerija, Įsakymas
                
Nr. 1R-131,
2024-04-19,
paskelbta TAR 2024-04-22, i. k. 2024-07282                
Dėl teisingumo ministro 2006 m. rugsėjo 26 d. įsakymo Nr. 1R-295 „Dėl Antstolių drausmės bylų iškėlimo ir nagrinėjimo taisyklių ir Antstolių garbės teismo veiklos nuostatų patvirtinimo“ pakeitimo

5.

                    Lietuvos Respublikos teisingumo ministerija, Įsakymas
                
Nr. 1R-203,
2024-07-05,
paskelbta TAR 2024-07-08, i. k. 2024-12694                
Dėl teisingumo ministro 2006 m. rugsėjo 26 d. įsakymo Nr. 1R-295 „Dėl Antstolių drausmės bylų iškėlimo ir nagrinėjimo taisyklių ir Antstolių garbės teismo veiklos nuostatų patvirtinimo“ pakeitimo

6.

                    Lietuvos Respublikos teisingumo ministerija, Įsakymas
                
Nr. 1R-48,
2025-02-20,
paskelbta TAR 2025-02-20, i. k. 2025-02740                
Dėl teisingumo ministro 2006 m. rugsėjo 26 d. įsakymo Nr. 1R-295 „Dėl Antstolių drausmės bylų iškėlimo ir nagrinėjimo taisyklių ir antstolių garbės teismo veiklos nuostatų patvirtinimo“ pakeitimo





